নিহতের বন্ধু জাহিদ আলম অভি জানান, মঙ্গলবার সারাদিন স্থানীয় একটি নুরানী মাদ্রাসায় ভর্তির জন্য মাইকিং করছিলেন শাকিল। রাতে মাইকিং করে যাওয়ার সময় দেওটি বাজারে চা নাস্তা খেতে নামেন শাকিল। এ সময় লিটন, আজগরসহ ৭-৮ জন সস্ত্রাসী তাকে গুলি করে। এতে গুরুতর আহত হন তিনি। স্থানীয়রা তাকে ঘটনাস্থল থেকে উদ্ধার করে প্রথমে নোয়াখালী জেনারেল হাসপাতালে ভর্তি করে। সেখানে তার অবস্থার অবনতি হলে তাকে ঢাকায় স্থানান্তর করা হয়। ঢাকায় নেওয়ার পথে চৌমুহনী নামক স্থানে মারা যান শাকিল।